CELEX: E2004J0001
Language: da
Date: 2004-11-23
Title: Domstolens dom af  23. november 2004  i sag E-1/04 Fokus Bank ASA og Den norske stat repræsenteret ved Skattedirektoratet  (Fri bevægelighed for kapital — beskatning af udbytte — skattelettelse udelukkende til aktionærer med bopæl i en kontraherende stat — nægtelse af proceduremæssige rettigheder til aktionærer med bopæl i andre kontraherende stater)

23.2.2006   
            
            
               DA
            
            
               Den Europæiske Unions Tidende
            
            
               C 45/10
            
         
      DOMSTOLENS DOM
   
   af 23. november 2004
   i sag E-1/04 Fokus Bank ASA og Den norske stat repræsenteret ved Skattedirektoratet
   
      (Fri bevægelighed for kapital — beskatning af udbytte — skattelettelse udelukkende til aktionærer med bopæl i en kontraherende stat — nægtelse af proceduremæssige rettigheder til aktionærer med bopæl i andre kontraherende stater)
   
   (2006/C 45/06)
   I sag E-1/04 mellem Fokus Bank ASA og den norske stat, repræsenteret ved Skattedirektoratet, blev Frostating lagmannsrett (Frostating appelret) anmodet om at fortolke reglerne om den frie bevægelighed for kapital i EØS, og domstolen sat af præsident og refererende dommer Carl Baudenbacher, dommerne Per Tresselt og Thorgeir Örlygsson afsagde den 23. november 2004 følgende dom:
   
               1.
            
            
               Ifølge artikel 40 i EØS-aftalen kan der ikke vedtages lovgivning, der indebærer, at aktionærer med bopæl i en given kontraherende stat indrømmes en skattelettelse for udbytte udbetalt af et selskab i den pågældende kontraherende stat, hvorimod udenlandske aktionærer ikke indrømmes en sådan skattelettelse. Det har ingen juridisk betydning, om skatteyderen har bopæl i en anden kontraherende stat, som i en skatteaftale med den kontraherende stat, hvor udbyttet udbetales, har forpligtet sig til at indrømme en sådan skattelettelse, eller om skatteyderen i det pågældende tilfælde indrømmes eller vil blive indrømmet en skattelettelse.
            
         
               2.
            
            
               Under omstændigheder som de i hovedsagen foreliggende er det ikke foreneligt med EØS-aftalen, at en kontraherende stat handler alene med det udbyttebetalende selskab, hvad angår fastsættelse af udbytteskat, uden at underrette de udenlandske aktionærer.